2020. április 9-én benyújtott kereset – JH kontra Europol
(T-208/20. sz. ügy)
Az eljárás nyelve: német
Felek
Felperes: JH (képviselő: M. Quaas ügyvéd)
Alperes: Bűnüldözési Együttműködés Európai Uniós Ügynöksége (Europol)
Kérelmek
A felperes azt kéri, hogy a Törvényszék:
állapítsa meg, hogy az alperes ügyvezető igazgatója által 2019. április 2-án hozott, a felperest az Európai Rendőrségi Hivatal Szervezetirányítási osztálya GDPT (személyvédelem) egységének vezetői állásából felmentő határozat jogellenes volt;
kötelezze az alperest arra, hogy a felperes részére fizessen a Törvényszék által méltányosan megállapított nem vagyoni kártérítést.
Jogalapok és fontosabb érvek
Keresete alátámasztása érdekében a felperes az alábbi jogalapra hivatkozik.
Az Europol személyzeti szabályzatának megsértése
A felperes előadja, hogy az Europol személyzeti szabályzata alapján nem álltak fenn a vitatott fegyelmi intézkedés feltételei. Az alperes figyelmen kívül hagyta a személyzeti szabályzat hatályos rendelkezéseit és a meghozott fegyelmi intézkedést (csak) hónapokkal később próbálta visszamenőleges hatályú végrehajtási rendelkezésekkel és az átszervezésre való hivatkozással igazolni.
Egészségkárosodás és munkaképtelenség
A felperes ezen túlmenően nem vagyoni kártérítést igényel, mivel a jogellenes intézkedés bizonyítottan károsította az egészségét és ezáltal a további szakmai tevékenysége lehetetlenné vált.
____________